**หลักเกณฑ์และข้อตกลงการประกวดขบวนแห่รถบุพชาติ**

**กิจกรรม “การประกวดรถบุพชาติ ของดี เด่น ดังประจำอำเภอ”**

**1. รายละเอียดกิจกรรม**

 ด้วยโครงการพัฒนาศักยภาพการท่องเที่ยวที่มีคุณภาพและได้มาตรฐานสร้างคุณค่าสู่สากล กิจกรรม พัฒนาระบบเทคโนโลยีเพื่อการประชาสัมพันธ์การพัฒนาการท่องเที่ยวเชิงบูรณาการแบบมีส่วนร่วม ซึ่งรับผิด ชอบกิจกรรมหลักโดยคณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์ และได้ดำเนินกิจกรรมย่อยในอีก 5 กิจกรรม โดยมีวัตถุประสงค์เพื่อสนับสนุน ส่งเสริมและประชาสัมพันธ์กิจกรรมการท่องเที่ยวและบริการในห่วงโซ่อุปทานทั้งระบบของจังหวัดสุรินทร์ และเพื่อกระตุ้นกิจกรรมการท่องเที่ยวของจังหวัดสุรินทร์ จึงได้จัดกิจกรรม “การประกวดรถบุพชาติ” ภายใต้กรอบแนวคิด “Surin Smart Smile” วันที่ 29 สิงหาคม 2560 ตั้งแต่เวลา 07.30 – 18.30 น. โดยใช้สถานที่จัดกิจกรรม อาคาร 100 ปี ธรรมนูญสิงคเสลิต คณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์

**๒. หลักเกณฑ์การประกวดรถบุพชาติเพื่อการท่องเที่ยวท้องถิ่น**

 ๒.๑ แนวคิดในการจัดและตกแต่งรถบุพชาติ

 ต้องแสดงถึงเอกลักษณ์ที่ดีต่อการท่องเที่ยวอย่างโดดเด่นในท้องถิ่น และสื่อถึงองค์ประกอบต่างๆที่เกี่ยวข้องกันอย่างบูรณาการ สวยงาม การจัดและตกแต่งรถบุพชาติต้องเน้นวัสดุและอุปกรณ์ที่จัดหาได้ในท้องถิ่นและเป็นมิตรกับสิ่งแวดล้อม

๒.๒. แนวคิดการจัดขบวนแห่ที่ส่งเข้าประกวด

 ต้องจัดให้มีผู้เข้าร่วมขบวนแห่อย่างน้อยขบวนละ 40 คน โดยสามารถแต่งกายและมีกิจกรรมการแสดงในระหว่างขบวนแห่ได้ไม่จำกัดกรอบการแสดง โดยมุ่งเน้นอัตลักษณ์และการสร้างสรรค์ที่ดีงามของท้องถิ่น ทั้งนี้เพื่อสนับสนุนและส่งเสริมการท่องเที่ยวของแต่ละท้องถิ่นในจังหวัดสุรินทร์และต้องแสดงให้สื่อถึงความสัมพันธ์เกี่ยวเนื่องกับกับรถบุพชาติอย่างเป็นเอกภาพ

 ๒.๓ การส่งรถบุพชาติเข้าประกวด

 ต้องเป็นตัวแทนหน่วยงานของอำเภอในเขตพื้นที่จังหวัดสุรินทร์ 1 อำเภอ 1 ขบวนหรือมากกว่า 1 ขบวนก็ได้ โดยสามารถส่งตัวแทนของอำเภอ/ตำบล/ชุมชน/คณะ/สถาบันการศึกษา/หรือหน่วยงาน อปท.ก็ได้

 ๒.๔ การรับสมัครผู้ส่งเข้าประกวด

 ดำเนินการสมัครตั้งแต่บัดนี้เป็นต้นไปจนถึงวันศุกร์ที่ 18 สิงหาคม 2560 ไม่เว้นวันหยุด ราชการ โดยสามารถสอบถามรายละเอียดได้ที่ ดร.เสกสรรค์ นิสัยกล้า เบอร์โทรศัพท์ 089 786 5672 หรือที่ เว็บไซด์ www.surin.rmuti.ac.th

๒.๕ พาหนะที่ใช้ในการตกแต่งรถบุพชาติ

 พาหนะต้องเป็นรถยนต์หรือมีพื้นที่เทียบเท่า โดยสามารถจัดตกแต่งพาหนะที่นำเข้าร่วมขบวนแห่ให้มีความสวยงามและสร้างสรรค์ โดยยึดแนวคิดตามข้อ 2.1 ทั้งนี้ และหลังจากขบวนเข้าสู่บริเวณของมหาวิทยาลัยเทคโนโลยีราชมงคลอีสาน วิทยาเขตสุรินทร์ รถขบวนแห่งต้องนำไปจอดไว้ ณ พื้นที่ที่กำหนด และสามารถให้ผู้คนได้ชื่นชมรถบุพชาติจนถึงเวลา ๒๐.๐๐ น. จึงจะสามารถนำพาหนะของท่านกลับได้

๒.๗ การลงทะเบียนขบวนแห่

 ขบวนแห่ทุกขบวนจะต้องทำการลงทะเบียน ตั้งแต่เวลา 06.00 – 8.00 น. โดยส่งตัวแทนแจ้งลงทะเบียนได้ที่ กองอำนวยการชั้น 1 อาคาร 100 ปี ธรรมนูญสิงคเสลิต คณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์ หรือประสานงานได้ที่ ดร.เสกสรรค์ นิสัยกล้า เบอร์โทรศัพท์ 089 786 5672 และผู้ช่วยศาสตราจารย์สันติ ครองยุทธ เบอร์โทรศัพท์ 090 2685383 และจะเคลื่อนขบวนแห่ขบวนแรก หลังจากพิธีเปิดขบวน เวลาประมาณ 08.30 น. จากบริเวณหน้าอนุสาวรีย์พระยาสุรินทร์ภักดีฯ ตรงไปตามเส้นทางสายสุรินทร์-ปราสาท ผ่านหน้ากองกำลังสุรนารีฯ มหาวิทยาลัยราชภัฎสุรินทร์ เลี้ยวซ้ายเข้ามหาวิทยาลัยเทคโนโลยีราชมงคลอีสาน วิทยาเขตสุรินทร์ และนำรถขบวนแห่ไปจอดไว้ตามบริเวณที่กำหนดข้อ 2.6

๒.๘ การให้คะแนนของคณะกรรมการ

 คณะกรรมการจะเริ่มต้นให้คะแนนตั้งแต่การตั้งขบวนจนถึงสิ้นสุดขบวนแห่โดยแบ่งออกเป็น 3 จุด ได้แก่ จุดที่ 1 ลานหน้าอนุสาวรีย์พระยาสุรินทร์ภักดีฯ จุดที่ 2 บริเวณด้านหน้าทางเข้า มหาวิทยาลัยราชภัฎสุรินทร์ และจุดที่ 3 บริเวณด้านหน้าอนุสาวรีย์หลวงปู่ดุล วัดป่าโยธาประสิทธิ์ มหาวิทยาลัยเทคโนโลยีราชมงคลอีสาน วิทยาเขตสุรินทร์

๒.๙ การใช้เสียงและแสงในขบวนแห่รถบุพชาติ

 ขบวนแห่สามารถใช้เสียงดนตรีหรือการแสดงดนตรีสดเพื่อใช้ประกอบจังหวะของการแสดงของผู้เข้าร่วมขบวนแห่ได้ ซึ่งอาจใช้พาหนะลำเลียงอุปกรณ์เครื่องขยายเสียงโดยไม่จำเป็นต้องเกี่ยวข้องกับรถบุพชาติก็ได้ แต่ทั้งนี้ต้องตกแต่งให้ดูเรียบร้อย สวยงาม และสำหรับการแสดงแต่ละชุดของผู้เข้าร่วมขบวนแห่ ระยะเวลาของการแสดงไม่เกิน 5 นาทีต่อการแสดง 1 ชุด และชุดการแสดงต้องสามารถสื่อความหมายถึงภาพลักษณ์ที่ดีของท้องถิ่น สร้างสรรค์ สวยงาม สำหรับแต่ละจุดเพื่อกรรมการพิจารณาให้คะนน

๒.๑๐ ข้อห้ามและขอความร่วมมือ

 ห้ามผู้เข้าร่วมในขบวนแห่ดื่มสุราหรือเครื่องดื่มแอลกอฮอล์ทุกประเภทตลอดช่วงกิจกรรม หากมีการตรวจพบจะถือว่าผิดกติกาการประกวดและปรับออกจากการประกวดทันที

๒.๑๑ ทุกขวนแห่ให้นำทีมพยาบาลและยารักษาโรคมาด้วยตนเอง แต่ทั้งนี้จะมีหน่วยปฐมพยาบาลกลางคอยให้การสนับสนุน

๒.๑๒ การตัดสินของกรรมการถือเป็นที่สิ้นสุด

**๓. เกณฑ์การให้คะแนน (๑๐๐ คะแนน) มีรายละเอียดดังนี้**

๓.๑ ความสวยงาม ( ๓๐ คะแนน) โดยจะพิจารณาจาก

 - ความสวยงามและการสื่อถึงภาพลักษณ์ที่ดีเพื่อสนับสนุนการท่องเที่ยวในท้องถิ่น 10 คะแนน

 - ความคิดสร้างสรรค์และการใช้วัสดุที่เป็นธรรมชาติเป็นมิตรกับสิ่งแวดล้อม 10 คะแนน

 - การแต่งกายของผู้เข้าร่วมขบวน 10 คะแนน

๓.๒ องค์ประกอบ/และกิจกรรม (๓๐ คะแนน) โดยจะพิจารณาจาก

 - องค์ประกอบของขบวนแห่ครบถ้วนสมบูรณ์ 10 คะแนน

 - การสื่อความหมาย 10 คะแนน

 - บทบาทของผู้เข้าร่วมขบวน 10 คะแนน

๓.๓ ความสนุกสนาน (๓๐ คะแนน) โดยจะพิจารณาจาก

 - การแสดงหรือการละเล่นประกอบขบวนแห่ 10 คะแนน

 - ดนตรีที่ใช้ประกอบขบวน 10 คะแนน

 - มีการประยุกต์ศิลปวัฒนธรรมที่โดดเด่นของท้องถิ่นเพื่อดึงดูดการท่องเที่ยว 10 คะแนน ๓.๔.ความสัมพันธ์และภาพรวมของขบวนแห่ 10 คะแนน

**๔. รางวัลการประกวดขบวนแห่ มีจำวน ๔ รางวัล ดังนี้ 146,000 บาท**

 รางวัลชนะเลิศอันดับ ๑ 35,000 บาท

 รางวัลรองชนะเลิศอันดับ ๑ 30,000 บาท

 รางวัลรองชนะเลิศอันดับ ๒ 20,000 บาท

 รางวัลชมเชย 5 รางวัลๆละ 5,000 บาท 25,000 บาท

 รางวัลชมเชยพิเศษ 9 รางวัลๆละ 4,000 บาท 36,000 บาท

**5 การสนับสนุนขบวน**

 - สนับสนุนขบวนแห่ขบวนละ 6,000 บาท พร้อมโล่ประกาศเกียรติคุณ

 - สนับสนุนอาหารข้าวกล่องพร้อมน้ำดื่มขบวนละ 50 ชุด/ขบวน

 - หลักฐานการเบิกจ่ายงบประมาณสนับสนุน

 - สำเนาบัตรประจำตัวประชาชนหรือบัตรที่หน่วยงานของรัฐออกให้ พร้อมลงลายมือชื่อ

 - ลายมือชื่อผู้เข้าร่วมกิจกรรมของแต่ละอำเภอๆ ละ 120 คน

 - ใบเสร็จรับเงิน

**6. การรับสมัคร**

 - ผู้ประสงค์จะส่งขบวนเข้าประกวด สามารถติดต่อขอรับใบสมัครและส่งใบสมัครได้ที่ คณะเทคโนโลยีการจัดการ มหาวิทยาลัยเทคโนโลยีราชมงคลอีสาน วิทยาเขตสุรินทร์ หรือประสานงานได้ที่ ดร.เสกสรรค์ นิสัยกล้า เบอร์โทรศัพท์ 089 786 5672 หรือ เว็บไซด์ [www.surin.rmuti.ac.th](http://www.surin.rmuti.ac.th)

 - กำหนดการยื่นใบสมัครตั้งแต่บัดนี้เป็นต้นไปจนถึง วันศุกร์ที่ 18 สิงหาคม ๒๕60 เวลา 16.30 น. ไม่เว้นวันหยุดราชการ (หากพ้นกำหนดจะไม่รับสมัคร และถ้าไม่ส่งหลักฐานการสมัครคณะกรรมการจะพิจารณาตัดคะแนน)

**ใบสมัคร**

**กิจกรรม “การประกวดรถบุพชาติ ของดี เด่น ดังประจำอำเภอ”**

**มหาวิทยาลัยเทคโนโลยีราชมงคลอีสาน วิทยาเขตสุรินทร์**

**ประจำปี 2560**

ข้าพเจ้า(นาย/นางสาวนาง).........................................นามสกุล.............................................................. ตำแหน่ง............................................................................................................................. ................................. สังกัดหน่วยงาน.................................................................................................................................... ..............

ส่งเข้าประกวดในนามตัวแทนของอำเภอ…………………………………………………………………………………………………หมายเลขโทรศัพท์.....................................................................มือถือ………………….…………………………………..... อีเมล............................................................................................................................. ...................................... ( ) ขอส่งขบวนแห่เข้าร่วมการประกวด ขบวนแห่ชื่อ......................................................................................... แนวคิดของขบวนแห่...........................................................................................................................................

............................................................................................................................................................................. ............................................................................................................................................................................. ( ) ส่งขบวนแห่เข้าร่วมแต่ไม่ประกวด ขบวนแห่ชื่อ............................................................................................ แนวคิดของขบวนแห่..........................................................................................................................................

............................................................................................................................................................................ ............................................................................................................................. .............................................

(ลงชื่อ)......................................(ผู้สมัคร) ลงชื่อ.............................................(ผู้รับสมัคร)

 (.......................................................) (.......................................................) วันที่...........เดือน..................พ.ศ………. วันที่..............เดือน.............พ.ศ………..

 \*\*\*\*\*\*ให้นำรถขบวนแห่แต่ละขบวนที่มีการประดับสวยงามประจำหน่วยงาน/คณะฯของท่านไปจอดรอการเคลื่อนขบวนแห่ตามลำดับหมายเลข เริ่มขบวนแรก ณ ลานอนุสาวรีย์พระยาสุรินทร์ภักดีฯ

\*\*\*\*\*\* การยื่นใบสมัครตั้งแต่บัดนี้เป็นต้นไปจนถึง วันที่ 18 สิงหาคม ๒๕60 เวลา 16.30 น. ทั้งนี้ในวันและเวลาราชการ โดยสามารถติดต่อขอรับใบสมัครและส่งใบสมัครได้ที่ คณะเทคโนโลยีการจัดการมหาวิทยาลัยเทคโนโลยีราชมงคลอีสาน วิทยาเขตสุรินทร์ เว็บไซด์ www.surin.rmuti.ac.th หรือ ดร.เสกสรรค์ นิสัยกล้า เบอร์โทรศัพท์ 089 786 5672 (หากพ้นกำหนดจะไม่รับสมัคร และถ้าไม่ส่งหลักฐานการสมัครคณะกรรมการจะพิจารณาตัดคะแนน)